REPUBLIKA HRVATSKA

ŽUPANIJA SPLITSKO-DALMATINSKA

*Waldorfski dječji vrtić \* ISKRICA\**

*Put Trstenika 1*

*21 000 SPLIT*

*OIB:23762227228*

*IBAN:HR2023600001101357410*

*e-mail:* *waldorfskivrticiskrica@gmail.com*

*tel/fax:021/465-193*

*Klasa: 601-05/22-01/01*

*Ur.broj:2181-241-01-22-1*

# **GODIŠNJE IZVJEŠĆE O REALIZACIJI ODGOJNO-OBRAZOVNOG**

**RADA ZA PEDAGOŠKU**

**2021./2022. GODINU**

Split, rujan 2022.g.

Sadržaj:

* Ustrojstvo rada........................................................3
* Materijalni uvjeti.....................................................4
* Njega i skrb za tjelesni rast i zdravlje djece............5
* Odgojno-obrazovni rad............................................6
* Stručno usavršavanje...............................................8
* Suradnja s roditeljima.............................................11
* Suradnja s vanjskim suradnicima............................12

## \* U s t r o j s t v o r a d a

# **Waldorfski dječji vrtić\* ISKRICA\*,** *čiji osnivač je Društvo Waldorf pedagogije**Split***,**  iz Splita, Put Trstenika 1, ostvario je tijekom pedagoške **2021./2022.** uspješnu 23 godinu odgojno-obrazovnog rada, temeljenog na koncepciji Waldorfske pedagogije (po načelima pedagogije dr. Rudolfa Steinera). Prema Planu i programu rada organiziran je u dvije mješovite skupine /40 djece/:

* ***cjelodnevni program*** od 07.00. do 16.30 sati s dva odgojitelja, od kojih je jedan i waldorfski odgojitelji Dubravka Banić i Irena Popović, student waldorfske pedagogije. U ovaj program je bilo uključeno 20 djece u dobi od treće godine do polaska u školu.
* ***cjelodnevni program*** od 07.00. do 16.30 sati s tri odgojitelja i studenta waldorfske pedagogije Tanja Nappi, Lela Dimitrijević i Ana Štrbac na 0,50 r.v. U ovaj program je bilo uključeno 20 djece u dobi od treće godine do polaska u školu.

 - poslove kuharice je obavljala Ankica Brčić a poslove spremačice Marija Restović

* poslove ravnatelja je obavljala Tanja Nappi, odgojitelj
* financijsko- knjigovodstvene poslove obavljao je stručni servis \*Cro-Auditor\*
* poslove više medicinske sestre obavljala je radnica imenovana od Grada Splita, Jasmina Tadin
* savjetovali smo se s pedagoginjom vrtića Tihanom Klarić
* savjetovali smo se defektologinjom Sanelom Poljak

Rad u odgojnim skupinama organiziran je tako da veći dio vremena s djecom borave dva odgojitelja, čiji se rad preklapa u periodu od 11.00 do 13 sati.

Broj djece bio je od početka realiziran s 20 i 20 djece po skupini. Kroz pedagošku godinu povremeno je bilo pojedinačnih izostanaka djece, zbog uobičajenih dječjih bolesti. .

Radno vrijeme i organizacija dana, obroci, te dnevni odmor, zadovoljavali su potrebe roditelja i djece.

Kolektivni godišnji odmori organizirani su u razdoblju od 25. prosinca 2021.g. do 05. siječnja 2022.g. u zimskom periodu, te od 01. do 31. kolovoza 2022.g. u ljetnom periodu.

### \* M a t e r i j a l n i u v j e t i

Unutrašnji prostor vrtića je redovito održavan i uređen s potrebnim sadržajima, koji omogućuju odlične uvjete za uspješan rad, rast, razvoj i zdravlje djece. Velike, svijetle, prozračne sobe, oplemenjene lamperijom na zidu i drvenim \*brodskim\* podom pružaju djeci osjećaj topline i zaštite. Sanitarije, garderoba, kuhinja, također, zadovoljavaju sve uvjete za zaštitu i siguran boravak djece, lako se održavaju i zrače, a kuharica ima poseban dvodjelni ormar za odlaganje odjeće. Kupili smo **novi klima uređaj u kuhinji marke Hyundai i** usisivač marke Miele.U atriju zgrade nalazi se garderoba za ostalo osoblje, te ormarići ispod lavandina.

 U sustavu smo HACCP-a, preko Zavoda za javno zdravstvo Split.

Zbog epidemiološke situacije vezano za Covid 19, u samoizolaciji smo bili u periodu od 05.02.2022. do 13.02.2022.

##### Prostor spreme služio nam je za odlaganje rekvizita za igru, kao i alat za vrtne aktivnosti.

####  Dvorište nam je oplemenjeno lavandom i ružmarinom, te raznobojnim cvijećem. Djeca i roditelji su zajedno s odgojiteljima kopali, sadili i održavali posađeno bilje. Koristili smo i betonsko igralište, te omogućili djeci boravak na zraku i za vlažna vremena, naravno uz odgovarajuću obuću i odjeću. Obzirom da je Kotar Trstenik napravio i dodatno ograđeno sportsko igralište, također smo ga vrlo često koristili.

#### Dvije velike topole daju potrebnu hladovinu za vrijeme jakog sunca, kao i dvije tende, te veliki suncobran. Redovito smo zalijevali, čistili i uređivali dvorište. Dvorište nam je zaista lijepa \*oaza\* u kojem djeca s radošću borave-

Umjetničke materijale: akvarel, pastele, bojanu vunu, papir u boji, filc, svilu nabavljamo u tuzemstvu i inozemstvu.

Financirali smo se od strane Grada po principu sufinanciranja po djetetu u visini 1.560,00 kuna i od uplata roditelja u visini 1.100,00 kuna.

### \* Nj e g a i s k r b z a t j e l e s n i r a s t i z d r a v l j e d j e t e t a

* Od svakog upisanog djeteta pribavili smo liječničke Potvrde za prijem u predškolsku ustanovu.
* Poboli kod djece bili su uglavnom uobičajene viroze i prehlade, akutne upale grla i uha, te jedno dijete od covid-19.
* Radnici su uredno obavili zdravstveno sanitarnu kontrolu.
* Zavod za javno zdravstvo obavio je četiri sanitarna pregleda uzoraka hrane i briseva, te su svi nalazi odgovarali propisanim standardima. Obavljeno je i pet analiza energetske vrijednosti namirnica, i ocjene su bile zadovoljavajuće.
* Koristimo papirnate ručnike i tekući sapun za održavanje osobne higijene u suradnji s firmom \*Alca\*
* Redovito provođenje mjera deratizacije i dezinsekcije vrši ovlaštena tvrtka CIAN.
* Djeca su svakodnevno u jutarnjim i popodnevnim satima boravila na zraku prosječno po sat vremena, najčešće na dvorištu ili igralištu.
* Prostor se redovito čisti, zrači i dezinficira.
* Vodi se redovita higijena tijela, pranje ruku, upotreba papirnatih rupčića i salveta.
* Tijekom zimskog perioda i hladnih dana, prostorije grijemo klima uređajima, također, imamo kvalitetne norveške radijatore marke Glamox.
* Novim roditeljima smo sugerirali primjeren način odijevanja djece: obavezne kapice za sunce, cipele čvrste oko gležnja, pamučne vrećice za odjeću, pregačice za pečenje kruha...
* Prehrana je bila kvalitetna, raznovrsna i ukusna, sa svakodnevnom upotrebom žitarica (riža, ječam, proso, raž, zob, kukuruz, pšenica), povrća, voća, sjemenki, čajeva, mliječnih proizvoda, prirodnih sladila, piletina, puretina i riba.
* Jelovnik se mijenjao mjesečno, a sastavljala ga je viša med. sestra Jasmina Tadin
* Surađivali smo redovito s v. med. sestrom Jasminom Tadin koja je uredno po svom Programu obavljala planirane aktivnosti *(rad s djecom, odgojiteljima,*  *jelovnik, pregled dokumentacije*…)

### \* O d g o j n o - o b r a z o v n i r a d

Pedagoški rad prema načelima waldorfske pedagogije provodi se kroz uzor i oponašanje, ritam i ponavljane te zahvalnost i poštovanje prema sebi, drugima i svemu što nas okružuje.

Način spoznaje svijeta provodi se neposredno kroz praktične i umjetničke aktivnosti. Dijete usvaja navike i određeno ponašanje, pojmove, jezik, moralna načela i estetski odgoj oponašajući model odgojitelja. Odgojitelj se permanentno stručno usavršava, radi na svojoj osobnoj izgradnji, djeluje putem smislenih aktivnosti: šivanje igračaka, izrada ukrasa, poklona, popravljanje i održavanje igračaka, miješenje kruha, održavanje vrta... To na dijete djeluje ohrabrujuće, pomaže u razvoju životnih snaga, dijete uči kroz praktične primjere, a oponašanjem rada usvaja navike.

Intenzivno smo radili na kreiranju i organizaciji svetkovina, ritmička Kola obogaćivali smo novim tekstovima i odgojnim sadržajima. Rad je cjelovit, holistički i odvijao se u ritmu godine, prema svetkovinama, u ritmu tjedna prema umjetničkim aktivnostima, te ritmu dana u pravilnoj izmjeni slobodne igre i organiziranih aktivnosti.

* *Miholjska u rujnu*
* *Žetvena u listopadu*
* *Martinjska u studenom*
* *Adventska u prosincu*
* *Sveti Nikola u prosincu*
* *Božićna igra u prosincu*
* *Svetkovina Tri kralja u siječnju*
* *Karneval na temu \*Životinje\* u veljači*
* *Uskršnja svečanost u travnju*
* *Izlet na Radmanove mlinice – vožnja brodom rijekom Cetinom*
* *Svetkovina Duhovi u lipnju*
* *Završna svečanost i Ivanje u lipnju 09.6.2022. i 22.06.2022. u 18:00*
* *Vilinska pričaonica – predstava „ Pronađeni medvjedić“ ( autorska priča )- Sela Turudić h14.03.2022.*
* *Predstava „ Guščarica na studencu“ Danijel Grčević i Sela Turudić 04.06.2022.*

Ove svetkovine i svečanosti povezane su sa značenjem godišnjih doba, te djeci omogućuju spoznavanje promjena u prirodi, fizičkog i duhovnog svijeta u harmoniji. Ovakvim pristupom, osjećajem poštovanja prema svemu što nas okružuje, provodi se religioznost djece, odnosno duhovni rast.

**Ritam tjedna** odvijao se prema danima u tjednu. Svaki dan ima svoju umjetničku aktivnost i takav ritam provodio se kroz cijelu pedagošku godinu:

\* ***ponedjeljkom*** – crtanje voštanim pastelama u obliku kvadratića

\* ***utorkom*** – oblikovanje voska u boji

\* ***srijedom*** – modeliranje tijesta i pečenje kruha

\* ***četvrtkom*** – slikanje akvarelom, razblaženom bojom na mokrom papiru

\* ***petkom*** – ručni rad; lutkarska predstava ili glazbena radionica

Ponavljanje djeci daje osjećaj sigurnosti. U umjetničkim aktivnostima djeci ne zadajemo motiv, već rade iz vlastitog osjećaja. Takvim pristupom kod djece se ne razvija strah od neuspjeha ili strah da neće zadovoljiti očekivanja, već dijete radi s razine razvoja na kojoj doista jest. Takav rad daje nam uvid u stupanj razvoja djeteta. Također, smatramo da je kod umjetničkih aktivnosti važan sam proces, a ne rezultat.

**Ritam dana** očituje se u pravilnoj izmjeni slobodne igre i organiziranih aktivnosti, što kao udah i izdah djeluju na pravilan razvoj dječjeg fizičkog, duševno - duhovnog bića. Srce dana je Kolo, aktivnost u kojoj sudjeluju sva djeca. U Kolu se provode igre prstima, gestovne igre, pjevanje, recitiranje, igre ritma i pokret. Kolo odražava sliku godišnjeg doba ili svetkovine, koja je u tijeku i uvijek predstavlja jednu cjelinu. Ritam dana mijenja se samo kod proslave svetkovina ili proslave dječjeg rođendana. Kod predškolaca se pred kraj pedagoške godine osjeti blaga\* nezainteresiranost\* za oponašanjem, što ukazuje na zrelost za školu, oni očekuju konkretne zadatke.

**Bajke** – koristili smo Grimmove, pažljivo odabrana bajka priča se tri do četiri tjedna zaredom, u terminu okupljanja prije ručka. Obzirom da je bilo dosta i mlađe djece, pripovijedali smo i kraće narodne priče. Održali smo nekoliko predstava sa stolnim lutkama i marionetama: \*Slatka kaša\*, \*Cvilidreta\*, \*Djevojčica sa svjetiljkom\*, \*Baka Hola\*, \*Snježna djevojčica\*,\*Bremenski svirači\*, \*Uskršnji zeko\*, \*Pijetlić zlatni krijestić\*; \*Riba duginih boja\*, ….Koristili smo liru i frulicu.

**Stol svetkovina** je uvijek uređen u skladu s godišnjim dobom, prigodnom bojom materijala, mineralima, biljkama i životinjama, daje sliku događanja u prirodi i stvara prikladni ugodni ugođaj.

### Aktivnost odgojitelja je od velike važnosti jer daje sliku kroz koju dijete svakodnevno uči. Odgojitelj sve radi pred djecom, s puno pažnje u pokretima, daje smislene radnje, kao što je šivanje, pletenje, vezenje, rezanje, lijepljenje, popravci, peglanje, čišćenje… Za djecu je takav pristup važan, jer dijete u predškolskoj dobi najviše uči oponašajući.

Od početka pedagoške godine ukupno je bilo 17 predškolaca, u jednoj odgojnoj skupini 7, a u drugoj 10, trudili smo se da ih intenzivnije uključimo u organizirane aktivnosti kao kvalitetnu pripremu za školu. S programom predškole smo započeli 01.10.2021. i trajao je do 30.05.2022.g., ukupno 250 sati (8,33sata tjedno). Prateći njihov razvoj, mišljenja smo da će s lakoćom i radošću prihvaćati školske obveze Pripremali smo ih radeći vježbe za razvoj fine motorike, putem radnih lista, bilježnica, tkanja, rezanja, nizanja, pletenja, šivanja, vezenja. Za troje djece roditelji su tražili odgodu, što im je strućna služba od strane škole i odobrila.

 Svaki predškolac je radio tkanje i od tkanja ukrasio torbice, radili su vez na drvenom okruglom okviru i vezom ukrasili jastučiće, također su sašili igračku i napravili slikovnicu – po priču „ Četri godišnja doba“ i „Ogledalce“. S velikom radošću i oduševljenjem sudjelovali su u završnoj ljetnoj svečanosti pjevajući vesele pjesme, održali predstavu \*Ogledalce\* i \*Četri godišnja doba\*.

Rođendane smo proslavljali u posebno svečanoj atmosferi.Pravili smo im torte ( po posebnom receptu uz suglasnost med. sestre) i častili se suhim i svježim voćem, te prirodnim sokovima. Djeci smo pravili rođendansku čestitku i sašili prigodan poklon.

Vrlo brzo se uspostavio dobar ritam, tako da nije bilo problema u provođenju odgojno-obrazovnog rada. Bilo je dosta djece koja su dugo u vrtiću, pa je atmosfera zaista bila ugodna, poticajna i stvaralački nadahnuta.

Period **adaptacije** protekao je bez većih problema, skupina je mješovita i imali smo ukupno 11 nove djece koji su prvi put u vrtiću. Ipak trebalo je puno truda i strpljenja, jer smo upisali nekoliko mališa koji su tek navršili tri godine i zahtijevali su povećanu pažnju, pomoć i angažman. S radošću možemo reći da su se lijepo navikli i zadovoljno dolaze u vrtić.

### \* S t r u č n o u s a v r š a v a nj e

Stručno usavršavanje provodili smo kroz Odgojiteljska vijeća, on-line radionice, webinare, seminare i stručne literature.

**Odgojiteljska vijeća** smo imali ukupno 4, a neke od tema su: godišnji plan i program, ritam dana, provođenje epidemioloških mjera, proslava svetkovina, organizacija webinara, on-line radionica, uređenje vanjskog i unutarnjeg prostora, upisi, planiranje rada u ljetnim mjesecima, nabavka materijala i razna zaduženja, te korespondencija s tuzemstvom i inozemstvom.

* **Seminar:**
* Fizički i psihološki razvoj djeteta predškolske dobi , predavači Philip Reubke i Fabienne Defecke, u organizaciji SWI-a ( zoom) 01.,02., i 03.10.2022.
* Festival bajki – u organizaciji DWP Split ( predstava Cvilidreta) 08.,09, i 10.10.2022. hotel Dujam, Split od 08.-09.10.2020.

* Regionalni susret waldorfskih pedagoga u organizaciji SWI-a od- 20.05.2022.. do 22.05.2022. Tema „ Konflikti“

 Predavčica Katica Radonić

* **Manifestacije**

- Promocija knjige „ Borba za ljudsku svijest“ autorica: Katica Radonić

15.10.2021. Waldorfski Dječji vrtić „Duga“

- Promocija knjige „Čarolija crtanja na ploči“ autorica: waldorfska učiteljica Zorana Gilić Toffolo

* **Predavanje i radionice (ZOOM) :**
* Predavanje na temu „Kako biti roditelj koji će pomoći djetetu u savladavanju izazova“, predavač Goodi Keler, 16.12.2021. od 18 do 19:30 u organizaciji Iskra waldorfska inicijativa ( zoom)
* Uskršnja radionica s roditeljima šivanje zečića i cvjetić beba, 30.03.2022. od 17:00 od 19:00
* Radionica šivanja i ukrašavanje srca od filca od 10:30 do 11:00

**Priprema predstave Cvilidreta i upoznavanje duhovne pozadine bajke**

**Bajka Cvilidreta**

**Snježanka Jadrijević 01. 10.2022.**

**Od stručne literature** koristili smo knjige iz arhive vrtića.

* Lievegoed, B. (1987). Faze djetinjstva: Pedagoško učilište Janusz Korsak
* Steiner, R. (1990). Odgoj djeteta sa stanovišta duhovne znanosti
* Rudolf Steiner – Zagreb 2008 Miholje
* Rudolf Steiner – Zagreb 2008 Božić
* Rudolf Steiner - Zagreb 2008 Uskrs
* Rudolf Steiner - Zagreb 2008 Duhovi
* Rudolf Steiner - Zagreb 2008 Ivanje

### \* S u r a d nj a s v a nj s k i m suradnicima

Služba za znanost i obrazovanje grada Splita – financiranje, izvješća, dokumentacija;

Županijski ured za prosvjetu – dokumentacija, obavijesti;

Agencija za odgoj i obrazovanje Tončica Kalilić

Zavod za javno zdravstvo – sanitarna kontrola, kontrola namirnica;

Zast – firma za zaštitu na radu

Defektolog Sanela Poljak

Društvo Waldorf pedagogije Split

Udruga privatnih vrtića grada Splita.

Suradnja s Institutom Waldorf pedagogije u Zagrebu

Suradnja s Waldorfskom školom u Zagrebu – Alen Guca, w.učitelj i euritmist

Dipl. učitelj slikanja po Goetheovoj i Steinerovoj teoriji boja Snježanka Jadrijević

Dipl.nastavnik glazbe Jadranka Šimić

Upravno vijeće Waldorfskog dječjeg vrtića \*Iskrica\* usvojilo na sjednici dana

 20.09.2022.

Ravnateljica:

 Tanja Nappi